text: বুদাপেস্ট (হাঙ্গেরীয় ভাষায়: Budapest বুদাপেস্ট আ-ধ্ব-ব: ['budɒpɛʃt]) বা বুদাপেস্ট হাঙ্গেরির রাজধানী ও প্রধান শহর। এটি দেশের রাজনৈতিক, বাণিজ্যিক, সামাজিক ও যোগাযোগব্যবস্থার কেন্দ্রস্থল।
  
  বুদাপেস্টের জনসংখ্যা প্রায় ১৭ লাখ। দানিয়ুব নদীর দুই তীরের শহর - পশ্চিম তীরের বুদা ও পুরানো বুদা, এবং পূর্ব তীরের পেস্ট--- এই শহরগুলি একত্রিত হয়ে ১৮৭৩ খ্রিষ্টাব্দের ডিসেম্বর ১৭ তারিখে বুদাপেস্ট নগরীর পত্তন হয়। বর্তমানে এটি ইউরোপীয় ইউনিয়ন এর ৮ম বৃহত্তম শহর।
  
  বুদাপেস্ট ইউরোপের অন্যতম সুন্দর শহর। এই শহরের বিশ্ব ঐতিহ্যবাহী স্থানগুলোর মধ্যে রয়েছে দানিয়ুব নদীর তীর, বুদা প্রাসাদ, আন্দ্রেসি এভিনিউ, হিরো’স স্কয়ার এবং মিলেনিয়াম পাতাল রেলপথ। মিলেনিয়াম পাতাল রেলপথ বিশ্বের দ্বিতীয় প্রাচীন পাতাল রেলপথ। বুদাপেস্টে অবস্থিত হাঙ্গেরীয় সংসদ ভবন বিশ্বের তৃতীয় বৃহত্তম সংসদ ভবন। প্রতিবছর বুদাপেস্টে ৪.৩ মিলিয়ন পর্যটন আসে। ইউরোমনিটর-এর এক জরিপ অনুসারে পর্যটকদের কাছে বুদাপেস্ট বিশ্বের ২৫তম জনপ্রিয় শহর।
  
  বুদাপেস্ট ইউরোপীয় ইনস্টিটিউট অফ ইনোভেশন অ্যান্ড টেকনোলজির সদর দফতর,  ইউরোপীয় পুলিশ কলেজ  এবং চীন বিনিয়োগ প্রচার সংস্থার প্রথম বিদেশী অফিস।  বুদাপেস্টে এটভিস লোরান্ড বিশ্ববিদ্যালয়, সেমেলওয়েস বিশ্ববিদ্যালয় এবং বুদাপেস্ট প্রযুক্তি ও অর্থনীতি বিশ্ববিদ্যালয় সহ ৪০ টিরও বেশি কলেজ ও বিশ্ববিদ্যালয় অবস্থিত ।
  
  বুদাপেস্ট মধ্য ইউরোপের একটি অর্থনৈতিক ও বাণিজ্যিক কেন্দ্র। মাস্টারকার্ডের উদীয়মান অঞ্চল সূচকে শহরটির স্থান ছিল তৃতীয়। এছাড়া জীবনযাত্রার মানের দিক থেকে এটি মধ্য ও পূর্ব ইউরোপের সবচেয়ে বাসযোগ্য শহর হিসেবে বিবেচিত হয়। ফোর্বস ম্যাগাজিন বুদাপেস্টকে বসবাসের জন্য ইউরোপের ৭তম উপযুক্ত শহর হিসেবে মর্যাদা দিয়েছে। ইউসিটিগাইড এর জরিপ অনুসারে এটি বিশ্বের ৯ম সুন্দর শহর। ইনোভেশন সিটিস-এর শীর্ষ একশটি শহরের তালিকায় বুদাপেস্টের অবস্থান প্রথম।
  
  ইতিহাস
  
  বুদাপেস্টে প্রথম মানব বসতি  খ্রিস্টের জন্মের আগে সেল্টস [16] কর্তৃক স্থাপিত হয়েছিল। এটি পরে রোমানদের দখলে ছিল। রোমান বন্দোবস্তে  [১ 16] প্রথমদিকে এটি একটি সামরিক শিবির ছিল। পরবর্তীতে, ধীরে ধীরে শহরটি এর চারপাশে প্রসারিত হতে থাকে। এক সময় বাণিজ্যিক জীবনের কেন্দ্রবিন্দুতে পরিণত হয় শহরটি। রোমানরা এই দুর্গযুক্ত সামরিক শিবিরকে কেন্দ্র করে রাস্তা,নাট্যমঞ্চ, স্নানাগার এবং উষ্ণ ঘরবাড়ি নির্মাণ করেছিল। [৫৯]  অ্যাকুইঙ্কাম, হাঙ্গেরিতে রোমান প্রত্নতাত্তিক শহরগুলোর মধ্যে সর্বাধিক প্রসিদ্ধ ।
  
  মধ্যযুগে ধারাবাহিক তাতার আক্রমণের ফলে হাঙ্গেরির রাজা বালা চতুর্থ শহরটির আশেপাশে শক্তিশালী পাথরের দেয়াল নির্মাণ করেছিলেন। বুদার সুরক্ষিত পাহাড়ের চূড়ায় তাঁর নিজের রাজপ্রাসাদ স্থাপন করেন। ১৩৬১ সালে এটি হাঙ্গেরির রাজধানী হয়ে ওঠে।
  
  অটোমানরা ১৫২৬ সালে বুদা জয় করে এবং ১৫২৯ সাল থেকে পুরোপুরিভাবে শহরটি শাসন  করে থাকে। তুর্কি শাসন দেড়শ বছরেরও বেশি সময় ধরে স্থায়ী ছিল। অটোমান তুর্কিরা শহরের মধ্যে স্নানের জন্য অনেকগুলি হাম্মামখানা তৈরি করেছিল।  তুর্কিরা তাদের শাসনকালে যে স্নানাগার তৈরি করেছিল তার কয়েকটি 500 বছর পরেও ব্যবহার করা হয়। এর উল্লেখযোগ্য রুদাস বাথস এবং কিরলি বাথস।
  
  বিংশ শতাব্দীর শেষের দিকে ১৯৮০-১৯৯০-এর রাজনৈতিক অস্থিরতার সময় (আয়রন কার্টেনের পতন) নাগরিক সমাজ এবং বুদাপেস্টের জন-জীবনের উন্নয়ন বাধাগ্রস্থ হয়। একনায়কতন্ত্রের স্মৃতিস্তম্ভগুলি সরকারী স্থান থেকে মেমেন্টো পার্কে সরানো হয়। নতুন গণতন্ত্রের প্রথম 20 বছরে, শহরটি উন্নয়নে মেয়র গ্যাবার ডেমস্কি বিশেষ ভূমিকা পালন করেন।
  
  সূত্র,https://en.m.wikipedia.org/wiki/Budapest
  
  তথ্যসূত্র
  http://appsso.eurostat.ec.europa.eu/nui/show.do?dataset=met_pjanaggr3&lang=en
  {{  }}
  
  বহিঃসংযোগ
  
  বুদাপেস্টের সরকারি ওয়েবসাইট
  বুদাপেস্ট পর্যটন দপ্তর
  বুদাপেস্টের গণপরিবহণ 
  
  বিষয়শ্রেণী:হাঙ্গেরির শহর
  বিষয়শ্রেণী:ইউরোপের রাজধানী
title: বুদাপেস্ট